Document ID: 31996R0823

KOMISSION ASETUS (EY) N:o 823/96,
annettu 3 päivänä toukokuuta 1996,
maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta, asetuksen (ETY) N:o 1953/82 kumoamisesta ja asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä heinäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 13 artiklan 3 kohdan ja 17 artiklan 14 kohdan,
sekä katsoo, että
komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 592/96 (4), vahvistetaan maito- ja maitotuotealan vientitukien soveltamista koskevat yksityiskohtaiset erityissäännöt,
kokemus on osoittanut, että on tarpeen täsmentää asetuksen (EY) N:o 1466/95 1 a artiklassa käyttöön otettua järjestelmää sekä 10 artiklassa tarkoitettuja sallittuja poikkeamia koskevia säännöksiä,
Sveitsin kanssa käytyjen Uruguayn kierroksen tulosten täytäntöönpanoa koskevien neuvottelujen yhteydessä on sovittu sellaisten toimenpidekokonaisuuksien soveltamisesta, jotka koskevat muun muassa tullin alentamista tuotaessa tiettyjä yhteisön juustoja Sveitsiin; on tarpeen varmistaa tuotteiden olevan peräisin yhteisöstä; tämän vuoksi on syytä saattaa vientitodistukset pakollisiksi tähän järjestelmään kuuluvan viennin osalta, mukaan lukien myös sellainen vienti, joka ei ole oikeutettu vientitukeen; todistusten antamisen edellytyksenä on oltava viejän esittämä ilmoitus, jolla todistetaan tuotteen olevan peräisin yhteisöstä; tämä järjestelmä korvaa komission asetuksessa (ETY) N:o 1953/82 (5), sellaisena kuin se on viimeksi muutettuna asetuksella (EY) N:o 3337/94 (6), säädetyn järjestelmän, joka voidaan tämän vuoksi kumota,
komission asetuksen (ETY) N:o 3846/87 (7), sellaisena kuin se on viimeksi muutettuna asetuksella (EY) N:o 310/96 (8), liitteessä olevassa 9 jakson huomautuksessa (6) vahvistetaan tiettyjen vientitukijärjestelmään hyväksyttävien juustojen vähimmäisarvo; johdonmukaisuuden ja selvyyden vuoksi tämä säännös olisi sisällytettävä asetukseen (EY) N:o 1466/95; markkinahinnan kehitys huomioon ottaen ja vientitukijärjestelmän soveltamiseksi taloudellisesti parhaalla tavalla kyseistä vähimmäisarvoa on korotettava ja sitä on sovellettava kaikkiin juustoihin, ja
maito- ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1466/95 seuraavasti:
1) Muutetaan 1 a artikla seuraavasti:
a) Korvataan 4 kohdan a alakohdassa maininta "19 kohdassa" maininnalla "22 kohdassa".
b) Lisätään 5 kohta seuraavasti:
"5. Asianomaisen pyynnöstä todistuksesta annetaan oikeaksi todistettu jäljennös."
2) Lisätään 1 b artikla seuraavasti:
"1 b artikla
1. Tässä artiklassa vahvistetaan liitteessä määritettyjen juustojen Sveitsiin tapahtuvan viennin yksityiskohtaiset erityissäännöt.
2. Edellä 1 kohdassa tarkoitetun 1 päivästä heinäkuuta 1996 alkaen tapahtuvan viennin edellytyksenä on vientitodistuksen esittäminen.
3. Todistushakemuksen ja todistuksen 20 kohdassa on oltava viittaus tähän artiklaan.
4. Hakemukset hyväksytään vain niiltä osin kuin hakija:
- antaa kirjallisen selvityksen siitä, että kaikki CN-nimikkeistön lukuun 04 kuuluvat tuotteet, joita on käytetty hakemuksen kohteena olevien tuotteiden valmistamiseen, on kokonaisuudessaan saatu Euroopan unionista;
- sitoutuu kirjallisesti toimivaltaisten viranomaisten pyynnöstä toimittamaan kaikki näiden todistuksen antamiseksi tarpeellisina pitämät lisäselvitykset ja hyväksymään kaikki edellä mainittujen viranomaisten tarvittaessa suorittamat kirjanpitoa tai kyseisten tuotteiden valmistusolosuhteita koskevat tarkastukset.
5. Vientiin, jolle ei haeta tukea, sovelletaan seuraavia säännöksiä:
a) todistushakemuksen ja todistuksen 22 kohdassa on oltava seuraava maininta: "vietäväksi ilman tukea";
b) todistus annetaan mahdollisimman nopeasti heti kun hakemus on jätetty;
c) todistus on voimassa sen asetuksen (ETY) N:o 3719/88 21 artiklan 1 kohdan mukaisesti antamispäivästä seuraavaan 30 päivään kesäkuuta;
d) tämän asetuksen muita säännöksiä ei sovelleta, lukuun ottamatta 3 artiklan 1 kohdan ensimmäistä alakohtaa;
e) asetusta (ETY) N:o 3719/88 sovelletaan.
6. Asianomaisen pyynnöstä todistuksesta annetaan oikeaksi todistettu jäljennös."
3) Lisätään 2 a artikla seuraavasti:
"2 a artikla
Tukea ei myönnetä sellaisen juuston viennille, jonka hinta vapaasti rajalla ennen tuen soveltamista viejämaana toimivassa jäsenvaltiossa on vähemmän kuin 230 ecua 100:aa kiloa kohden."
4) Korvataan 10 artiklan 2 kohta seuraavasti:
"2. Vietyjen määrien osalta asetuksessa (ETY) N:o 3719/88 säädettyjä sallittuja poikkeamia koskevia säännöksiä sovelletaan seuraavien määrien perusteella:
a) korvataan 8 artiklan 5 kohdassa säädetty viiden prosentin määrä kahden prosentin määrällä;
b) korvataan 33 artiklan 2 kohdassa säädetty 95 prosentin määrä 98 prosentin määrällä ja viiden prosentin määrä kahden prosentin määrällä;
c) korvataan 44 artiklan 9 kohdan c alakohdassa säädetty viiden prosentin määrä kahden prosentin määrällä."
5) Lisätään tämän asetuksen liite asetuksen liitteeksi.
2 artikla
Kumotaan asetus (ETY) N:o 1953/82. Kyseisen asetuksen mukaisesti ennen tämän asetuksen voimaantuloa annetut alkuperäistodistukset ovat kuitenkin voimassa ennen kyseistä päivämäärää annettujen vientitodistusten perusteella toteutetun viennin osalta.
3 artikla
Muutetaan asetuksen (ETY) N:o 3846/87 liitteessä oleva 9 jakso seuraavasti:
1) Poistetaan CN-koodin ex 0406 viite (6).
2) Poistetaan huomautus (6).
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä toukokuuta 1996.

Labels: 3
17
6